text: [{"text_idx": "#000004", "text": "Haleellaa Masjidoota naannoo Amaaraa irratti raawwatame hordofuun Hiriirri mormii guutuu biyyaatti jalqabame guyyaa har\u2019aatis magaalota hedduutti geggeeffamee oole."}, {"text_idx": "#000005", "text": "Magaalota guyyaa har\u2019aa hiriirri mormii itti geggeeffame jidduu, magaalaa Roobee Baaleetti waraanni Rayyaa Ittisa Biyyaa hawaasa Muslimaa karaa nagayaan mormii dhageessisaa turan irratti reebicha raawwatuun hiriira bitineesse. Hirmaattoonni hiriira kanaa hedduun miidhamuu qindeessitoota hiriirichaa jidduu namni bilbilaan dubbisne hime."}, {"text_idx": "#000006", "text": "Akka namni kun jedhetti \u201chiriira kana irratti jeequmsi tokkolleen hin turre. Dhaadannoon dhageesisaa turrees \u2018qaamoleen naannoo Amaaraatti, Masjidoota keenya ibiddaan guban haa gaafataman\u2019 je\u2019u ture. Haa ta\u2019u malee waraanni mootummaa osoo nuti of quba hin qabne duubaan konkolaataa Ooraliin dhufanii reebicha hamaa nurraan gahanii\u201djedhe."}, {"text_idx": "#000007", "text": "Osoo mirga isaaniitif falmaa jiranii \u2018waraanni isaan reebe\u2019 yakka waan hojjateef akka seeratti dhihaatu jiraattoonni gaafatan."}, {"text_idx": "#000011", "text": "worra masjiida gube Murtii Ajechaan erra eega"}, {"text_idx": "#000012", "text": "yaa Rabbii kiyya ummata keenya nuuf Eegi"}]